钦定古今图书集成/明伦汇编/氏族典/第427卷 > 《廖用贤尚友录》 > 赵云
## 钦定古今图书集成/明伦汇编/氏族典/第427卷 > 《廖用贤尚友录》 > 赵云

按《蜀志赵云传》：“云字子龙，常山真定人也。本属公孙
瓒，瓒遣先主为田楷拒袁绍，云遂随从，为先主。主骑。
及先主为曹公所追，弃妻子南走，云保护甘夫人，后
主皆得免难，迁为牙门将军。先主入蜀，云留荆州。成
都既定，以云为翊军将军。建兴元年，为中护军征南
将军，封永昌亭侯，迁镇东将军。五年，随诸葛亮驻汉”
中。明年，亮出军，扬声由斜谷道，曹真遣大众当之。亮
令云与邓芝往拒，失利，贬为镇军将军。七年卒，追谥
顺平侯。子统嗣，官至虎贲中郎督，行领军。次子广，牙
门将，随姜维战死。